
Къэбэрдей-Балъкъэр Республикэм и Правительствэм и УнафэщIым и къуэдзэм и IуэхукIэ
Къэбэрдей-Балъкъэр Республикэм и Iэтащхьэм и Указ
1. Къэбэрдей-Балъкъэр Республикэм и Конституцэм и 81-нэ статьям и «б» пунктым тету Къэбэрдей-Балъкъэр Республикэм и Правительствэм и УнафэщIым и къуэдзэу гъэувын Бэлэтокъуэ Владимир Хьэмац и къуэр.
2. Мы Указым къару егъуэт Iэ щыщIэздза махуэм щегъэжьауэ.
Къэбэрдей-Балъкъэр Республикэм
и Iэтащхьэ КIуэкIуэ Юрий
Налшык къалэ
2016 гъэм жэпуэгъуэм и 18-м
№127-УГ
Къэбэрдей-Балъкъэр Республикэм и Правительствэм и УнафэщIым и къуэдзэ Бэлэтокъуэ Владимир
КъБР-м и Iэтащхьэ КIуэкIуэ Юрий дыгъуасэ къыдигъэкIа указымкIэ Къэбэрдей-Балъкъэр Республикэм и Правительствэм и УнафэщIым и къуэдзэу игъэуващ Тэрч муниципальнэ районым и щIыналъэ администрацэм и Iэтащхьэу щыта Бэлэтокъуэ Владимир.
Бэлэтокъуэ Владимир Хьэмац и къуэр Тэрч районым щыщ Урожайнэ къуажэм 1960 гъэм къыщалъхуащ. Къэбэрдей-Балъкъэр къэрал университетыр къиухащ.
Тэрч районым щыщ Урожайнэ къуажэм щыIа колхозым и экономисту лэжьэн щIидзащ, иужькIэ щIэныгъэ нэхъыщхьэ егъэгъуэтынымкIэ IэнатIэм, налог органхэм щыIащ. 1998 гъэм щыщIэдзауэ УФ-м и Пенсэ фондым и IуэхущIапIэу КъБР-м щыIэм и унафэщIым и къуэдзэу щытащ. 2015 гъэм и жэпуэгъуэ мазэм Тэрч муниципальнэ районым и щIыналъэ администрацэм и Iэтащхьэу хахащ.
